OpenLLM-France/wikimedia huggingface dataset:
# Belemina

Belemina (en grec antic Βελεμίνα) o Belmina (Βέλμινα) o Belbina (Βελβίνα) era una ciutat del nord-oest de Lacònia, centre del districte de Belminatis (Βελμινᾶτι), segons Estrabó i Polibi. Originàriament va ser una ciutat dels arcadis però molt aviat conquerida pels lacedemonis que la van incorporar al seu territori, encara que Pausànies no creu en aquesta informació.
Després de la batalla de Leuctra, va tornar a ser part d'Arcàdia i molts dels seus habitants van ser traslladats la nova ciutat de Megalòpolis, i Belemina va quedar com una dependència de la nova ciutat, segons Plutarc. A les guerres amb la Lliga Aquea, el districte era objecte d'un constant litigi entre Esparta i la Lliga. Sota els tirans espartans Macànides o Nabis, Belemina i el seu territori van ser incorporats altra vegada a Lacònia, però derrotada Esparta per Filopemen el 198 aC, la ciutat va tornar a dependre de Megalòpolis, diu Titus Livi.
El districte és muntanyós i té algunes fonts d'aigua que fan cap al riu Eurotes. La muntanya Belemina (avui Tzimbarú) és la més alta. Pausànies la situa a cent estadis de Pel·lana.
Les restes que s'han trobat a la cimera del puig Khelmós podrien correspondre a la ciutat.

## Referències

* ↑ Smith, William (ed.). «Belemina». Dictionary of Greek and Roman Geography (1854). [Consulta: 19 desembre 2020].
# Biligiri-Rangan

Les muntanyes Biligiri-Rangan són una serralada de l'Índia del sud al sud-est de Karnataka, que va de nord a sud durant més de 15 km i entra després a Tamil Nadu. El pic de Biligiri-Rangan és el més alt del grup i té al cim un temple que porta el mateix nom (1578 metres d'altura). La regió està habitada pels sholiges natius.

## Vegeu també

* Yelandur

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Blocs de la plaça Guernica

Els blocs de la plaça Guernica són un monument protegit com a bé cultural d'interès local del municipi de l'Hospitalet de Llobregat (Barcelonès).

## Descripció

Dos blocs de pisos, un davant de l'altre. En cada replà hi ha dos habitatges, que donen a la façana principal i a la posterior. Totes les obertures són rectangulars i es distribueixen de forma regular per la façana.
Un dels blocs té les biguetes de formigó i les balustrades de maó, mentre que l'altre té tant les biguetes com les balustrades de formigó.

## Història

La primera actuació de polígons d'habitatges per poder allotjar la gran quantitat d'immigrants que arribaven a l'Hospitalet, va ser la construcció d'aquests dos blocs d'habitatges protegits de la plaça Guernica. La promoció va ser assumida per l'"Instituto Nacional de la Vivienda".

## Referències

* «Blocs de la plaça Guernica». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Boudnib

Boudnib (en àrab بوذنيب, Būḏnīb; en amazic ⴱⵓⴷⵏⵉⴱ) és un municipi de la Província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 11.373 persones. Kef Aziza, una cova de gairebé 4 km de llarg, és a la vora de Boudenib i és considerada una de les majors coves del Marroc.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Gunn, ed. by John. Encyclopedia of caves and karst science. Nova York [u.a.]: Dearborn, 2003, p. 26. ISBN 1579583997.
# Boudler

Boudler (en luxemburguès: Buddeler; alemany: Budler) és una vila de la comuna de Biwer, situada al districte de Grevenmacher del cantó de Grevenmacher. Està a uns 20 km de distància de la ciutat de Luxemburg.

## Referències

* ↑ «Boudler». [Consulta: 25 setembre 2015].
# Blácaire mac Gofrith

Blácaire mac Gofrith (mort el 948) (nòrdic antic: Blákári Guðrøðsson) va ser un cabdill nòrdic-gaèlic, monarca viking del regne de Dublín a la fi del segle x. Fill de Gofraid ua Ímair i besnet de Ivar de Dublín, per tant pertany a la dinastia Uí Ímair.
Els Annals de Clonmacnoise citen que Blácaire inicia el seu govern sobre Dublín quan el seu cosí Amlaíb Cuarán va haver de desplaçar-se al regne de Northumbria per ajudar el seu germà Olaf Guthfrithsson que aleshores era rei de Jòrvik (940). Amlaíb mac Gofraid va morir a l'any següent i Amlaíb Cuarán es va convertir en el nou monarca del regne viking de York, mentre que Blácaire va romandre a Irlanda. El primer registre sobre la seva activitat com a rei de Dublín és una incursió al nord d'Irlanda, el 26 de febrer de 943 va lluitar contra les forces de Muirchertach mac Néill a prop d'Armagh, derrotant i matant Muirchertach. Armagh va ser objecte de saqueig un dia més tard.
El 944 Congalach mac Máel Mithig, rei de Knowth, juntament amb el rei de Leinster, van atacar i van devastar Dublin. La cita sobre el saqueig apareix a Chronicon Scotorum:
| « | Quatre-cents estrangers van sucumbir a la presa de la Fortalesa, i ells [irlandesos] van cremar i es van endur les seves joies i tresors i presoners. | » |
Al mateix any Amlaíb Cuarán i Ragnall mac Gofrith, germà de Blácaire, van ser expulsats de York. Probablement Amlaíb es va refugiar al regne de Strathclyde, però també va ser rebutjat i va tornar a Dublín el 945. Ragnall va morir en el seu intent de recuperar York. L'actitud de Blácaire després del saqueig de Dublín sembla que va ser considerat feble i el tron va passar a les mans d'Amlaíb Cúarán.
Amlaíb i el seu aliat Congalach de Knowth van ser derrotats, amb gran pèrdua de vides humanes a Dublín, per Ruaidrí ua Canannáin a Slane (947). Aquesta derrota va permetre a Blácaire a recuperar el tron de Dublín encara que no va perdurar gaire al poder perquè va ser assassinat el 948 tal com s'esmenta a Chronicon Scotorum, i un miler o més de dublinesos van morir o van ser capturats per Congalach.
El va succeir al tron com a rei de Dublín, el germà d'Amlaíb Cuarán, Gofraid mac Sitriuc.

## Referències

* ↑ Annals d'Ulster, 943.2
* ↑ Annals d'Ulster, 945.6
* ↑ Annals d'Ulster, 948.1

## Bibliografia

* Downham, Clare. Viking Kings of Britain and Ireland: The Dynasty of Ívarr to A.D. 1014 (en anglès). Edinburgh: Dunedin, 2007. ISBN 1-903765-89-0.
* Hudson, Benjamin. Viking Pirates and Christian Princes: Dynasty, Religion, and Empire in the North Atlantic (en anglès). Nova York: Oxford University Press, 2005. ISBN 0-19-516237-4.
* Woolf, Alex. From Pictland to Alba, 789–1070(The New Edinburgh History of Scotland) (en anglès). Edinburg: Edinburgh University Press, 2007. ISBN 0-7486-1234-5.

## Enllaços externs

* Liens avec University College Cork & Annals d'Ulster (en anglès)
# Bláhnjúkur

El Bláhnjúkur és un volcà que es troba al sud d'Islàndia. La seva alçada és de 940 msnm.
El seu nom es pot traduir com a cim blau en català, nom que ve del color blau-negre dels seus laterals. El color es deu a les cendres volcàniques i a les colades de lava.
El cim es troba a Landmannalaugar, una regió propera al volcà Hekla, i al costat del volcà Brennisteinsalda.
Una ruta de senderisme puja al cim, des del qual, en bones condicions, són visibles cinc glaceres.

## Referències

* ↑ «Bláhnjúkur – Climbing, Hiking & Mountaineering». Mountain Forecast. [Consulta: 20 setembre 2016].
* ↑ «Hiking Iceland: Bláhnjúkur». Out and About with the GeoKs, 24-08-2015. [Consulta: 20 setembre 2016].
* ↑ vgl. z. B. Íslandshandbókin, ebd. oder auch: Thor Thordasson, Armann Hoskuldsson: Classic Geology in Europe 3. Iceland. Harpenden 2002, S. 181
* ↑ Ari Trausti Guðmundsson: Lebende Erde. Facetten der Geologie Islands. Reykjavík (Mál & Menning) 2007, S. 58
* 1 2 «Bláhnjúkur». Iceland Trails. Arxivat de l'original el 28 de febrer 2017. [Consulta: 20 setembre 2016].
# Blasco II d'Alagón

Blasco II d'Alagón "el Net" (? - 1293) Noble valencià d'origen aragonès, Majordom del Regne d'Aragó com el seu avi Blasco I d'Alagón, 3r Senyor de Sástago i de Pina.

## Orígens familiars

Fill d'Artal III d'Alagón, era nebot de Constança d'Alagón, muller de Guillem d'Anglesola.

## Núpcies i descendents

Es casà amb Giussiana Ximenes d'Entença Luesia, cosina seva. D'aquest matrimoni nasqueren:
* Artal IV d'Alagón, casat el 1279 amb Teresa Pérez d'Aragó, filla del rei Pere III d'Aragó
* Blasco d'Alagón i Ximenes d'Entença Luesia, va estar promesa amb Teresa Eximénez d'Arenós i Ferrández, filla de Blasco Eximénez d'Arenós
* Mallada d'Alagón i Ximenes d'Entença Luesia, va estar promesa amb Gonçalbo Eximénez d'Arenós, fill de Blasco Eximénez d'Arenós
* Ximeno Blasco d'Alagón i Ximenes d'Entença Luesia
* Eva d'Alagón i Ximenes d'Entença Luesia

## Biografia

Fundà el castell d'Albocàsser.

## Referències

* ↑ Cuadernos de Historia Jerónimo Zurita, vols. 51-52 (1985). Pergaminos aragoneses del fondo Sástago
* 1 2 Arxiu Jaume I: Compromís matrimonial signat per Blasco d'Alagó II i Blasco Eiximén i la seua dona Alda Fernández, senyors d'Arenós, per a casar a Mallada i Blasco, fills del primer, amb Gonçal Eiximén i Teresa, fills dels darrers
* ↑ Araldicasardegna: Alagón
Blasco II d'Alagón Llinatge d'Alagón Mort: 1293 :
| Precedit per: Artal III d'Alagón (pare) | Senyor d'Alagón (Llista de senyors d'Alagón) (?-?) | Succeït per: Artal IV d'Alagón (fill) |
| Precedit per: Artal III d'Alagón (pare) | Senyor de Sástago (Llista de senyors de Sástago) (1239?-1239?) | Succeït per: Artal IV d'Alagón (fill) |
# Bo

«Bo» té aquests significats:
* Bo (moral)
* .bo, domini de primer nivell territorial de Bolívia
* Bō, arma japonesa en forma de bastó allargat, generalment feta de fusta
* Bø
* Finances:
** Bo, bo mobiliari, o obligació (finances), valor mobiliari que representa la part alíquota d'un emprèstit
** Bo amb opció de recompra, bo redimible o bo rescatable, tipus de bo que permet a l'emissor del bo redimir/amortitzar
** Bo amb opció de revenda o bo retractable, bo que incorpora una opció
** Bo convertible, bo que s'emet amb l'opció que el subscriptor pugui canviar-lo per accions de l'empresa, o un altre tipus de bons de
** Bo convertible contingent, tipus de bo convertible que només permeten a l'inversor convertir el bo en accions si s'esdevé una contingència
** Bo cupó-zero, obligació emesa per una entitat que
** Bo d'empresa patrocinada pel govern, bo emès als Estats Units per una empresa patrocinada pel govern
** Bo extensible, bo amb una opció inserida que dona dret al tenedor a perllongar el venciment
** Bo intercanviable, tipus de valor financer híbrid consistent en un bo i una opció inserida
** Bo porqueria o bo d'alt rendiment, bo que ha estat degradat per les agències d'avaluació de crèdit al grau d'especulatiu per sota del grau d'inversió
** Bo sobirà, títol de deute públic emès per
* Biografies:
** Bo Cai (rebel) (?- 184), general dels rebels del Turbant Groc
** Bo Pi (?-473 aC), buròcrata en l'estat de Wu al període de les Primaveres i Tardors
** Bo Xilai (1949), polític xinès, batlle de Dalian i governador de Liaoning
** Du Bo, duc de Tangdu durant el regnat de Xuan de Zhou (827 – 781 aC)
** Zhang Bo, oficial de la facció revoltada dels Turbants Grocs que va viure durant el període de la tardana Dinastia Han Oriental
** Achillina Bo o Lina Bo Bardi (Roma, 1914 — São Paulo, 1992), arquitecta italobrasilera
** Agustí Bó i Vilamala (Barcelona, 1883 - 1959), dirigent esportiu
** Joan Bó i Vilamala (Barcelona, 1896- 1965), futbolista de la dècada de 1910
** Ignasi Bo i Singla (el Vendrell, 1872 — Barcelona, 1923), periodista, escriptor i activista polític català
** Nicolaj Bo Larsen (Roskilde, 1971), ciclista danès fou professional entre 1996 i 2002
** Pauline Chan Bo-Lin (Xangai, 1973 - 2002), actriu de cinema xinesa
* Miscel·lània:
** Bo Hai, golf o braç de mar a la zona més septentrional de la mar Groga
** Bo Rangers FC, club de futbol de Sierra Leone de la ciutat de Bo
Viccionari
# Brossas e Vilaret

Brossas e Vilaret (en francès Brousses-et-Villaret) és un municipi de França de la regió d'Occitània, al departament de l'Aude.

## Referències

* ↑ Topònims de l'Aude Arxivat 2016-03-04 a Wayback Machine., tot i que a la viquipèdia occitana s'han decantat per Brossa e Vilaret
# Bni Mathar

Bni Mathar (en àrab بني مطهر, Bnī Maṭhar; en amazic ⴱⵏⵉ ⵎⵟⵀⵕ) és una comuna rural de la província de Jerada, a la regió de L'Oriental, al Marroc. Segons el cens de 2014 tenia una població total de 8,870 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bufo peltocephalus

Bufo peltocephalus és una espècie d'amfibi que viu a Cuba.
Està amenaçada d'extinció per la pèrdua del seu hàbitat natural.

## Referències

* Hedges, B. & Díaz, L. 2004. Bufo peltocephalus. Llista Vermella d'Espècies Amenaçades de la UICN 2006. Consulta: 14 abril 2008.
# Bufo nebulifer

Bufo nebulifer és una espècie d'amfibi que viu a Mèxic i als Estats Units.
Està amenaçada d'extinció per la pèrdua del seu hàbitat natural.

## Referències

* Hammerson, G. & Canseco-Márquez, L. 2004. Bufo nebulifer. Llista Vermella d'Espècies Amenaçades de la UICN 2006. Consulta: 14 abril 2008.
* Frost, Darrel «The Amphibian Tree of Life». Bulletin of the American Museum of Natural History, vol. 297, 2006, pàg. 364.
# Bufo olivaceus

Bufo olivaceus és una espècie d'amfibi que viu al Pakistan, Iran i, possiblement també, a l'Afganistan.

## Referències

* Stöck, M., Khan, M.S., Papenfuss, T., Anderson, S., Kuzmin, S., Rastegar-Pouyani, N., Dutta, S., Ohler, A. & Sengupta, S. 2004. Bufo olivaceus. Llista Vermella d'Espècies Amenaçades de la UICN 2006. Consulta: 14 abril 2008.
# Bílkove Humence

Bílkove Humence és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1828.
# Bío-Bío

«Bío-Bío o Biobío» té aquests significats:
* Regió del Bío-Bío, regió de Xile
* Riu Bío-Bío, riu que travessa part de la zona sud de Xile i un dels principals del país
* Universitat del Bío-Bío, universitat de la ciutat xilena de Concepción
# Bony Blanc

El Bony Blanc és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 2.755,7 metres, s'alça en la carena que delimita Montanyó de Llacs (E) i Cometes de Casesnoves (O). Té la Collada del Bony Blanc al sud i el Tuc de Llebreta al nord. Sota de la seva cara nord-est es troba la Cometa de la Qüestió. Baixant per la seva aresta nord-oest trobem el Serrat del Comptador.

## Rutes

La ruta habitual ataca el cim des de la Collada del Bony Blanc.

## Referències

* ↑ ICC - Institut Cartogràfic de Catalunya. Bony Blanc. [Consulta: 10/11/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Cafè bombó

El cafè bombó, biberó o cafè llépol és una mescla de cafè (generalment un cafè exprés) que s'endolceix amb llet condensada originari d'Alacant. Se sol servir en un vas de vidre transparent per tal de mostrar les capes de cafè i llet. La diferent densitat dels líquids fa que si no es remena el cafè quedi en la part superior, mentre que la llet condensada, més densa, va a la part inferior. En algunes ocasions se sol servir amb licor de crema de llet o licor de crema catalana en comptes de la llet condensada.

## Referències

* ↑ «I a tu, com t’agrada el cafè?». Ajuntament de Barcelona. [Consulta: 17 juny 2024].
* ↑ «RECEPTES NOVELL A CASA: CAFÈ BOMBÓ». Cafès Novell, 19-03-2020. [Consulta: 17 juny 2024].
* ↑ «O Café Bombón. Que é e como preparalo» (en gallec). Café Sabora, 08-11-2018. [Consulta: 17 juny 2024].

## Vegeu també

* Cafè vietnamita, una beguda similar originària del Vietnam.
# Bramans

* Per a altres significats, vegeu «Bramans (municipi)».
Els bramans (en sànscrit ब्राह्मण, brāhmaṇa) són la casta superior de la societat hindú, constituint a l'origen la classe sacerdotal. També són anomenats vipren ("inspirats"), o dvija ("nascuts dues vegades").
Els bramans havien d'acomplir amb els deures religiosos i predicar el dharma; tenien autoritat sobre la interpretació dels Vedes i els altres texts revelats i tenien el deure d'instruir les altres dues castes de "nascuts dues vegades", és a dir els xatries (militars i polítics) i els vaiixies (camperols i comerciants).
A causa de la diversitat regional, de tradicions religioses i d'escoles vèdiques a què pertanyen, els bramans es divideixen en diverses subcastes, i només una minoria està involucrada en les funcions sacerdotals, amb l'aprenentatge vèdic, ascètic i de vida humil; la resta exerceixen sovint activitats de l'elit en tant que metges, advocats, enginyers, militars, escriptors, poetes, terratinents o ministres.

## Referències

* ↑ «Brahman | Definition, Caste, History, & Facts | Britannica» (en anglès), 28-11-2023. [Consulta: 8 desembre 2023].
* 1 2 3 «La caste à la croisée des chemins» (en francès). Le Point. L'Inde (fora de sèrie n° 3), juliol-agost 2008, pàg. 79 a 83.
# Cal Moreró

Cal Moreró és una casa de Sant Cugat Sesgarrigues (Alt Penedès) inclosa a l'Inventari del Patrimoni Arquitectònic de Catalunya.

## Descripció

Casa entre mitgeres que fa cantonada i compta amb planta baixa i dos pisos. La planta baixa té dues portes i dues finestres. El primer pis té tota una línia de balcons i el segon pis diverses finestres balconeres. La façana compta amb diversos elements ornamentals a base de garlandes de flors i fulles, a la zona superior (sota la cornisa), i una sèrie de llaços amb elements vegetals tot coronant les llindes dels balcons del primer pis.
Al primer pis, entre dues de les portes del balcó corregut, hi ha un plafó ornamentat que té esculpida la data 1917.

## Història

A la façana, sobre un plafó ornamentat situat entremig de dues de les portes del balcó corregut, hi ha la data 1917, que possiblement correspon a la data de construcció de l'edifici.

## Referències

* 1 2 3 «Cal Moreró». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Cal Moreu (Alpens)

Cal Moreu és un edifici d'Alpens (Lluçanès) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de planta rectangular amb petit afegit lateral d'època posterior (possiblement letrines), i teulat a doble vessant lateral a la façana de la porta principal. L'edifici té planta pis i golfes amb les obertures amb llindes de pedra i les finestres també amb ampit.

## Història

A la llinda de la porta d'entrada hi ha la data 1647 amb una creu clavada en un cor.

## Referències

* 1 2 «Cal Moreu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# CAE

«CAE» té aquests significats:
* CAE o Cambridge English: Advanced, examen d'anglès de Cambridge English Language Assessment.
* CAE o Enginyeria assistida per ordinador, un sistema d'enginyeria realitzada amb l'ordinador.
# CADASIL

CADASIL o la síndrome CADASIL (de l'anglès cerebral autosomal dominant arteriopathy with subcortical infarcts and leukoencephalopathy, arteriopatia autosòmica dominant cerebral amb infarts subcorticals i leucoencefalopatia) és la forma més comuna de malaltia cerebrovascular hereditària. És causada per mutacions en el gen NOTCH3, en el cromosoma 19. Forma part d'una família de malalties anomenades leucodistròfies.
La clínica més freqüent inclou migranya i accidents isquèmics transitoris o ictus. Generalment, es presenta al voltant de 40-50 anys d'edat, malgrat que la ressonància magnètica és capaç de detectar-ne signes precoçment.
CADASIL va ser identificada i batejada per les investigadores franceses Marie-Germaine Bousser i Elisabeth Tournier-Lasserve als anys 1990, fet que les va fer mereixedores del Premi Brain el 2019, juntament amb Hugues Chabriat i amb Anne Joutel.

## Referències

* ↑ «Notch3 mutations in CADASIL, a hereditary adult-onset condition causing stroke and dementia». Nature, vol. 383, 6602, 01-10-1996, pàg. 707–10. Bibcode: 1996Natur.383..707J. DOI: 10.1038/383707a0. PMID: 8878478.
* ↑ «Clinical spectrum of CADASIL: a study of 7 families. Cerebral autosomal dominant arteriopathy with subcortical infarcts and leukoencephalopathy». Lancet, vol. 346, 8980, 01-10-1995, pàg. 934–9. DOI: 10.1016/s0140-6736(95)91557-5. PMID: 7564728.
* ↑ James, William D.. Andrews' Diseases of the Skin: clinical Dermatology. Saunders Elsevier, 2006, p. 545. ISBN 978-0-7216-2921-6.
* ↑ «CADASIL History». www.cadasilfoundation.org. Arxivat de l'original el 2021-05-15. [Consulta: 16 gener 2023].
* ↑ Chabriat, H.; Joutel, A.; Vahedi, K.; Iba-Zizen, M. T.; Tournier-Lasserve, E.; Bousser, M. G. «[CADASIL (cerebral autosomal dominant arteriopathy with subcortical infarcts and leukoencephalopathy)] - Abstract». Journal des Maladies Vasculaires, vol. 21, 5, 1996, pàg. 277–82. PMID: 9026542.
* ↑ Office, FENS. «The Brain Prize 2019: French neuroscientists honoured for outstanding research into small vessel strokes in the brain» (en anglès). FENS.org. Arxivat de l'original el 2021-05-15. [Consulta: 4 març 2021].
# Brian Kilby

Brian Kilby (Coventry, 26 de febrer de 1938 - 30 de juny de 2024) va ser un atleta anglès especialista en curses de fons, que va competir durant la dècada de 1960.
El 1962 guanyà la medalla d'or en la marató del Campionat d'Europa d'atletisme de Belgrad i, representant Anglaterra, als Jocs de l'Imperi Britànic i de la Comunitat de Perth. Entre 1960 i 1964 va guanyar el campionat britànic de l'AAA de marató.
El 1960 va prendre part en els Jocs Olímpics d'Estiu de Roma, on fou vint-i-novè en la marató del programa d'atletisme. Quatre anys més tard, als Jocs de Tòquio, fou quart en la mateixa prova.
El 6 de juliol de 1963 va establir un nou rècord europeu de la marató amb un temps de 2h 14' 43".

## Millors marques

* marató. 2h14'43" (1963)

## Referències

* ↑ «Brian Kilby, European and Commonwealth marathon champion, dies aged 86» (en anglès britànic), 09-07-2024. [Consulta: 17 juliol 2024].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Commonwealth Games Medallists - Athletics (Men)». [Consulta: 30 setembre 2022].
* ↑ «British Road Race Championships». [Consulta: 30 setembre 2022].
* 1 2 «Olympedia – Brian Kilby». [Consulta: 30 setembre 2022].
* ↑ World's best progressions - Road. Retrieved 16 April 2018.
* ↑ «Brian Kilby». Sports-Reference.com. Sports Reference LLC. [Consulta: 26 novembre 2017]. «Còpia arxivada». Arxivat de l'original el 2020-04-18. [Consulta: 30 setembre 2022].
* ↑ «Track and Field Statistics». [Consulta: 30 setembre 2022].